CELEX: 32021R0171
Language: da
Date: 2021-02-12 00:00:00
Title: Kommissionens gennemførelsesforordning (EU) 2021/171 af 12. februar 2021 om ændring af gennemførelsesforordning (EU) 2019/626 for så vidt angår lister over tredjelande og regioner heri, hvorfra det er tilladt at indføre sendinger af insekter til Den Europæiske Union (EØS-relevant tekst)

15.2.2021   
               
               
                  DA
               
               
                  Den Europæiske Unions Tidende
               
               
                  L 50/4
               
            
         KOMMISSIONENS GENNEMFØRELSESFORORDNING (EU) 2021/171
         af 12. februar 2021
         om ændring af gennemførelsesforordning (EU) 2019/626 for så vidt angår lister over tredjelande og regioner heri, hvorfra det er tilladt at indføre sendinger af insekter til Den Europæiske Union
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2017/625 af 15. marts 2017 om offentlig kontrol og andre officielle aktiviteter med henblik på at sikre anvendelsen af fødevare- og foderlovgivningen og reglerne for dyresundhed og dyrevelfærd, plantesundhed og plantebeskyttelsesmidler, om ændring af Europa-Parlamentets og Rådets forordning (EF) nr. 999/2001, (EF) nr. 396/2005, (EF) nr. 1069/2009, (EF) nr. 1107/2009, (EU) nr. 1151/2012, (EU) nr. 652/2014, (EU) 2016/429 og (EU) 2016/2031, Rådets forordning (EF) nr. 1/2005 og (EF) nr. 1099/2009 samt Rådets direktiv 98/58/EF, 1999/74/EF, 2007/43/EF, 2008/119/EF og 2008/120/EF og om ophævelse af Europa-Parlamentets og Rådets forordning (EF) nr. 854/2004 og (EF) nr. 882/2004, Rådets direktiv 89/608/EØF, 89/662/EØF, 90/425/EØF, 91/496/EØF, 96/23/EF, 96/93/EF og 97/78/EF og Rådets afgørelse 92/438/EØF (forordningen om offentlig kontrol) (1), særlig artikel 127, stk. 2, og
         ud fra følgende betragtninger:
         
                     (1)
                  
                  
                     Ved forordning (EU) 2017/625 er der fastsat regler for offentlig kontrol og andre offentlige aktiviteter, som medlemsstaternes kompetente myndigheder gennemfører for at verificere, at EU-lovgivningen er overholdt, bl.a. inden for fødevaresikkerhed i alle produktions-, forarbejdnings- og distributionsled. Ved forordningen fastsættes det navnlig, at visse dyr og varer kun må indføres til Unionen fra et tredjeland eller en region heri, som er opført på en liste, som Kommissionen har udarbejdet til dette formål.
                  
               
                     (2)
                  
                  
                     Kommissionens delegerede forordning (EU) 2019/625 (2) supplerer forordning (EU) 2017/625. Navnlig ved artikel 3 i nævnte delegerede forordning er der fastsat regler for visse dyr og varer, der kun må indføres til Unionen fra tredjelande eller regioner heri, som er opført på listen for disse dyr og varer, jf. Kommissionens gennemførelsesforordning (EU) 2019/626 (3) [som godkendt til indførsel til Unionen af sendinger af visse dyr og varer til konsum].
                  
               
                     (3)
                  
                  
                     I henhold til artikel 20 i gennemførelsesforordning (EU) 2019/626 må sendinger af insekter til konsum kun indføres til Unionen, hvis de pågældende fødevarer har oprindelse i og er afsendt fra et tredjeland eller en region heri, der er opført på listen i bilag IIIa til nævnte gennemførelsesforordning. Tredjelande og regioner heri bør kun godkendes med hensyn til indførsel til Unionen af sendinger af insekter og på behørig vis opføres på listen, hvis de giver relevant dokumentation og garantier for, at de opfylder kravene i artikel 127, stk. 3, i forordning (EU) 2017/625 og artikel 4 i delegeret forordning (EU) 2019/625.
                  
               
                     (4)
                  
                  
                     Den 15. september 2020 forelagde Vietnam Kommissionen dokumentation og garantier, der var tilstrækkelige til, at landet kan blive opført på listen over tredjelande eller regioner heri, hvorfra det er tilladt at indføre sendinger af insekter til Unionen. Vietnam bør derfor opføres på listen i bilag IIIa til gennemførelsesforordning (EU) 2019/626, og bilaget bør derfor ændres.
                  
               
                     (5)
                  
                  
                     Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —
                  
               VEDTAGET DENNE FORORDNING:
         
            Artikel 1
            Bilag IIIa til gennemførelsesforordning (EU) 2019/626 ændres som angivet i bilaget til nærværende forordning.
         
         
            Artikel 2
            Denne forordning træder i kraft på tredjedagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 12. februar 2021.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 95 af 7.4.2017, s. 1.
         
            (2)  Kommissionens delegerede forordning (EU) 2019/625 af 4. marts 2019 om supplerende regler til Europa-Parlamentets og Rådets forordning (EU) 2017/625 for så vidt angår krav vedrørende indførsel til Unionen af sendinger af visse dyr og varer til konsum (EUT L 131 af 17.5.2019, s. 18).
         
            (3)  Kommissionens gennemførelsesforordning (EU) 2019/626 af 5. marts 2019 om lister over tredjelande eller regioner heri, hvorfra det er tilladt at indføre visse dyr og varer til konsum til Den Europæiske Union, og om ændring af gennemførelsesforordning (EU) 2016/759 for så vidt angår disse lister (EUT L 131 af 17.5.2019, s. 31).
      
      
         
            BILAG
            I bilag IIIa til gennemførelsesforordning (EU) 2019/626 tilføjes følgende efter Thailand:
            
               
                           »VN
                        
                        
                           Vietnam«